พรูเด็นเชียล ประกันชีวิต เผยยอดขายไตรมาสแรกโต21%
พรูเด็นเชียล ประกันชีวิต เผย ยอดขายช่องทางตัวแทนไตรมาสแรกโต 21%
19 พ.ค. 2554

พรูเด็นเชียล ประกันชีวิต เผย ยอดขายช่องทางตัวแทนไตรมาสแรกโต 21% 
นายบินายัค  ดัตตา กรรมการผู้จัดการ บริษัทพรูเด็นเชียล ประกันชีวิต (ประเทศไทย) เปิดเผยว่า ภายใต้กลยุทธ์การบุกตลาดเชิงรุกในช่องทางตัวแทนของบริษัทฯ ส่งผลให้ยอดขายของช่องทางตัวแทนในไตรมาสแรกเติบโตถึง 21% เมื่อเทียบกับช่วงเวลาเดียวกันของปีที่ผ่านมา อันเป็นผลมาจากการวางแผนรีครูตตัวแทนในเชิงก้าวกระโดด โดยเฉพาะในเดือนเมษายนที่ผ่านมา สามารถรีครูตตัวแทนใหม่ให้มีไลเซ่นส์พร้อมออกรหัสตัวแทนได้เป็นจำนวนมากจนน่าพอใจ 
ความสำเร็จที่เกิดขึ้นในครั้งนี้เป็นไปตามเป้าหมายที่บริษัทฯ ตั้งไว้ ด้วยแผนการฝึกอบรมที่มีประสิทธิภาพ รวมถึงจัดแคมเปญการแข่งขันหรือโปรโมชั่นเพื่อกระตุ้นการทำงานของตัวแทนในการสร้างยอดขายอย่างต่อเนื่องตลอดทั้งปี